b"\n_START_ARTICLE_\nSteninge loss\n_START_PARAGRAPH_\nSteninge loss asub Stockholmi l\xc3\xa4hedal Sigtuna vallas M\xc3\xa4lareni kaldal._NEWLINE_Loss ehitati 1694\xe2\x80\x931698 Nicodemus Tessin noorema projekti j\xc3\xa4rgi. Loss on kahekorruseline ja tugevalt m\xc3\xb5jutatud Prantsusmaal asuvast Vaux-le-Vicomte'i lossist. Seda peetakse Rootsi \xc3\xbcheks ilusamaks barokkstiilis lossiks. Loss moodustab stiilse arhitektuurilise kompleksi koos selle juurde kuuluva aia, terrasside, treppide ja paviljonidega._NEWLINE_T\xc3\xa4nap\xc3\xa4eval kuulub loss eraomandisse ning seal asub Steninge Lossi Kultuurikeskus (Steninge Slott Kulturcenter). Loss on k\xc3\xbclastajatele avatud."